CELEX: 32013D0635
Language: hu
Date: 2013-10-31 00:00:00
Title: 2013/635/EU: A Bizottság végrehajtási határozata ( 2013. október 31. ) a 2005/734/EK, a 2006/415/EK és a 2007/25/EK határozatoknak az alkalmazási időszaka tekintetében történő módosításáról (az értesítés a C(2013) 7148. számú dokumentummal történt)  EGT-vonatkozású szöveg

5.11.2013   
            
            
               HU
            
            
               Az Európai Unió Hivatalos Lapja
            
            
               L 293/40
            
         A BIZOTTSÁG VÉGREHAJTÁSI HATÁROZATA
   (2013. október 31.)
   a 2005/734/EK, a 2006/415/EK és a 2007/25/EK határozatoknak az alkalmazási időszaka tekintetében történő módosításáról
   (az értesítés a C(2013) 7148. számú dokumentummal történt)
   (EGT-vonatkozású szöveg)
   (2013/635/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   tekintettel a kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi rendeletre (3) és különösen annak 18. cikkére,
   tekintettel a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelvre (4) és különösen annak 63. cikke (3) bekezdésére,
   mivel:
   
               (1)
            
            
               A 2005/734/EK (5), a 2006/415/EK (6) és a 2007/25/EK (7) bizottsági határozatok a H5N1 altípusú magas patogenitású madárinfluenza-járvány kitörésével összefüggésben kerültek elfogadásra az Unióban az állatok és emberek egészségének védelme céljából.
            
         
               (2)
            
            
               A 2005/734/EK határozat megállapítja a H5N1 altípus alá tartozó A típusú influenzavírus által okozott nagy patogenitású madárinfluenzának a vadon élő madarakról a baromfira és más, fogságban élő madarakra történő átvitele veszélyének csökkentésére irányuló biológiai biztonsági intézkedéseket, és a különös veszélyben lévő területeken korai észlelő rendszer biztosításáról rendelkezik. A 2006/415/EK határozat bizonyos, a tagállamokban a H5N1 altípus alá tartozó A típusú influenzavírus által okozott nagy patogenitású madárinfluenza kitörése esetén alkalmazandó védekezési intézkedéseket határoz meg, többek között „A” és „B” terület létrehozását a feltételezett vagy bizonyított járványkitörést követően. Ezenkívül a 2007/25/EK határozat a nagy patogenitású madárinfluenzával kapcsolatos egyes védekezési intézkedésekre és a tulajdonosaik kíséretében lévő, kedvtelésből tartott madarak Unióba való behozatalára vonatkozik.
            
         
               (3)
            
            
               Az említett határozatokban megállapított intézkedések 2013. december 31-ig alkalmazandók. A vadon élő madaraknál és a baromfiknál előforduló H5N1 altípusú magas patogenitású madárinfluenza kitörései azonban harmadik országokban továbbra is előfordulnak, ami az állati és emberi egészségére nézve kockázatot jelent az Unióban.
            
         
               (4)
            
            
               Tekintettel a H5N1 altípusba tartozó, magas patogenitású madárinfluenzával kapcsolatos járványügyi helyzetre, a biológiai biztonsági intézkedések, a korai észlelő rendszerek, valamint a baromfik körében jelentkező járványkitöréssel és a kedvtelésből tartott madarak harmadik országból az Unióba való mozgásával kapcsolatos egyes védelmi intézkedések fenntartása révén indokolt továbbra is csökkenteni a fertőzés kockázatát.
            
         
               (5)
            
            
               Ezenkívül az Unió vészhelyzeteket elhárító hálózatának 2012-ben folyó külső értékelése (8) rámutatott arra, hogy a tagállamok a madárinfluenza-kitörésekkel kapcsolatos, többek között a 2006/415/EK határozatban meghatározott, uniós szinten elfogadott védekezési intézkedéseket relevánsnak és hatékonynak tartják.
            
         
               (6)
            
            
               A 2005/734/EK, a 2006/415/EK és a 2007/25/EK határozatok alkalmazási idejét ezért 2015. december 31-ig indokolt meghosszabbítani.
            
         
               (7)
            
            
               A 2005/734/EK, a 2006/415/EK és a 2007/25/EK határozatokat mindezeknek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/734/EK határozat 4. cikkében a „2013. december 31.” időpont helyébe a „2015. december 31.” időpont lép.
   2. cikk
   A 2006/415/EK határozat 12. cikkében a „2013. december 31.” időpont helyébe a „2015. december 31.” időpont lép.
   3. cikk
   A 2007/25/EK határozat 6. cikkében a „2013. december 31.” időpont helyébe a „2015. december 31.” időpont lép.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2013. október 31-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 395., 1989.12.30., 13. o.
   
      (2)  HL L 224., 1990.8.18., 29. o.
   
      (3)  HL L 146., 2003.6.13., 1. o.
   
      (4)  HL L 10., 2006.1.14., 16. o.
   
      (5)  A Bizottság 2005. október 19-i 2005/734/EK határozata a H5N1 altípus alá tartozó A influenzavírus által okozott nagy patogenitású madárinfluenzának a vadon élő madarakról a baromfira és más, fogságban élő madarakra történő átvitele veszélyének csökkentésére irányuló biológiai biztonsági intézkedések meghatározásáról és a különös veszélyben lévő területeken korai észlelő rendszer biztosításáról (HL L 274., 2005.10.20., 105. o.).
   
      (6)  A Bizottság 2006. június 14-i 2006/415/EK határozata a Közösségben a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről és a 2006/135/EK határozat hatályon kívül helyezéséről (HL L 164., 2006.6.16., 51. o.).
   
      (7)  A Bizottság 2006. december 22-i 2007/25/EK határozata a nagy patogenitású madárinfluenzával kapcsolatos egyes védekezési intézkedésekről és a tulajdonosaik kíséretében lévő, kedvtelésből tartott madarak Közösségbe való behozataláról (HL L 8., 2007.1.13., 29. o.).
   
      (8)  http://ec.europa.eu/food/animal/diseases/strategy/pillars/docs/23_final_report_eu_rapid_response.pdf